කෑගල්ල අධ්‍යාපන කලාපයේ සියලුම විදුහල්පතිවරු, කලාප හා කොට්ඨාස අධ්‍යාපන අධ්‍යක්‍ෂවරු පිරිසක් ද එක්වූ මේ රැස්වීම කෑගල්ල බාලිකා විද්‍යාලීය රැස්වීම් ශාලාවේ දී පැවැත්විණි.දිවයිනේ අධ්‍යාපන කලාප 96 අතරින් පසුගිය විභාග ප්‍රතිඵල වලට අනුව සිවුවන ස්ථානයට පැමිණි කෑගල්ල අධ්‍යාපන කලාපයේ විභාග ප්‍රශ්න පත්‍ර මුද්‍රණය හා සෙසු මුද්‍රණ කටයුතු වලට අවශ්‍ය රුපියල් ලක්‍ෂ 5ක් පමණ වටිනා රයිසෝ යන්ත්‍රයක් සබරගමුව ප්‍රධාන ඇමැතිවරයා විසින් කලාප අධ්‍යාපන අධ්‍යක්‍ෂවරියට භාරදීම ද මෙහිදී සිදුවිය.මෙහිදී තව දුරටත් අදහස් දැක්වූ සබරගමුව ප්‍රධාන ඇමැති මහිපාල හේරත් මහතා මෙසේ ද පැවැසීය.විදුලි සංදේශ හා තොරතුරු තාක්‍ෂණ ඇමැති රංජිත් සියඹලාපිටිය මහතාගේ අනුග්‍රහය යටතේ කෑගල්ල දිස්ත්‍රික්කයේ පාසල් 140කට ‘ඉ’ ශිල්පාගාරය බැගින් ලැබුණ එක් ශිල්පාගාරයක් ඉදිකිරීම් සඳහා රුපියල් ලක්‍ෂ 25ක් ලැබුණා.